proxectonos/corpus_dominio_legal_administrativo_tmp huggingface dataset:
CORRECCIÓN DE ERROS. Orde do 2 de xaneiro de 2024 pola que se establecen as bases reguladoras que rexerán as axudas para a conciliación da persoa traballadora autónoma e se procede á súa convocatoria para o ano 2024 (código de procedemento TR341R).
Consellería de Promoción do Emprego e Igualdade — III. Outras disposicións — 19/02/2024

Advertidos erros materiais na citada orde, publicada no
Diario Oficial de Galicia
núm. 17, do 24 de xaneiro de 2024, cómpre realizar a seguinte corrección:
No artigo 6.2, na páxina 6716, onde di: «a. Bono Autónomo Concilia II», debe dicir: «b. Bono Autónomo Concilia II».
No artigo 6.2, na páxina 6716, onde di: «b. Bono Autónomo Concilia III», debe dicir: «c. Bono Autónomo Concilia III».
No artigo 7.3, na páxina 6717, onde di: «As persoas ou entidades que obtivesen con anterioridade axudas dos programas de conciliación (TR341R) para a mesma persoa menor, maior e/ou persoa con discapacidade», debe dicir: «As persoas ou entidades que obtivesen con anterioridade axudas dos programas de conciliación Bono Autónomo Concilia I e Bono Autónomo Concilia II (TR341R) para a mesma persoa menor, maior e/ou persoa con discapacidade».
No artigo 14, na páxina 6720, antes do parágrafo, onde di: «– Informe de vida laboral do Código conta de cotización correspondente ao mes en que se realiza a contratación da persoa traballadora que se contrata e pola que se solicita a subvención», debe ir un punto c) que diga o seguinte:
«c) Documentación específica Bono Autónomo Concilia II».
No artigo 22.2, na páxina 6729, onde di: «Así mesmo, procederá o reintegro da totalidade da axuda no caso de que a contratación indefinida realizada teña unha duración inferior a 3 anos, segundo o disposto no artigo 21.a)», debe dicir: «Así mesmo, procederá o reintegro da totalidade da axuda no caso de que a contratación indefinida realizada teña unha duración inferior a 3 anos, segundo o disposto no artigo 20.a)».
RESOLUCIÓN do 7 de febreiro de 2024 pola que se dá publicidade ás axudas concedidas ao abeiro da Orde do 16 de outubro de 2023 (Diario Oficial de Galicia número 205, do 27 de outubro) pola que se establecen as bases reguladoras e a segunda convocatoria para o ano 2023, para a concesión, en réxime de concorrencia competitiva, de axudas para proxectos colectivos de modernización das infraestruturas dos portos pesqueiros, das lonxas ou establecementos autorizados para a primeira venda de produtos pesqueiros e dos lugares de desembarque, para a mellora da eficiencia enerxética, da protección do ambiente, da seguridade e das condicións de traballo, da calidade e do incremento do control e da rastrexabilidade dos produtos desembarcados procedentes da pesca e da seguridade das infraestruturas fronte a eventos meteorolóxicos provocados polo cambio climático, cofinanciada polo Fondo Europeo Marítimo, de Pesca e de Acuicultura (FEMPA) (código de procedemento PE209G).
Consellería do Mar — III. Outras disposicións — 19/02/2024

De conformidade co establecido no artigo 15.1 da Lei 9/2007, do 13 de xuño, de subvencións de Galicia, e no artigo 17.1.b) da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no
Diario Oficial de Galicia
as subvencións concedidas, con expresión da convocatoria, o programa e crédito orzamentario a que se imputen, beneficiario, cantidade concedida e finalidade ou finalidades da subvención.
Na súa virtude,
Ordenar a publicación no
Diario Oficial de Galicia
das axudas concedidas (anexo) na segunda convocatoria de 2023, para proxectos colectivos de modernización das infraestruturas dos portos pesqueiros, das lonxas ou establecementos autorizados para a primeira venda de produtos pesqueiros e dos lugares de desembarque, para a mellora da eficiencia enerxética, da protección do ambiente, da seguridade e das condicións de traballo, da calidade e do incremento do control e da rastrexabilidade dos produtos desembarcados procedentes da pesca e da seguridade das infraestruturas fronte a eventos meteorolóxicos provocados polo cambio climático.
Estas axudas están cofinanciadas nun 70 % polo Fondo Europeo Marítimo, de Pesca e de Acuicultura (FEMPA) e o 30 % pola Comunidade Autónoma de Galicia con cargo á aplicación orzamentaria 15.03.514A.781.0.
Santiago de Compostela, 7 de febreiro de 2024
EXTRACTO da Resolución do 2 de febreiro de 2024 pola que se establecen as bases reguladoras das subvencións, en réxime de concorrencia non competitiva, para o programa Cultura no Camiño, de cara ao fomento das artes escénicas e musicais nos concellos da Comunidade Autónoma de Galicia polos cales discorren os diferentes Camiños de Santiago, e se convocan para o ano 2024 (código de procedemento CT302B).
Axencia Galega das Industrias Culturais — III. Outras disposicións — 19/02/2024

BDNS (Identif.): 743737.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Entidades beneficiarias
1. Poderán ser beneficiarios destas axudas os concellos da Comunidade Autónoma de Galicia polos cales discorren os diferentes Camiños de Santiago, recoñecidos pola Lei 5/2016, do 4 de maio, de patrimonio cultural, e delimitados polo correspondente decreto, así como aqueles sobre os cales se ditou acordo de inicio para súa tramitación.
2. As entidades locais galegas poderán presentar a súa solicitude individual ou conxuntamente como agrupación, asociación, mancomunidade, fusión ou outra fórmula similar. Nos supostos de mancomunidades, consorcios ou áreas metropolitanas, deberá acreditarse que o servizo se presta de xeito mancomunado, metropolitano ou consorciado e que, en todo caso, non supón unha actuación illada ou independente.
Segundo. Finalidade
A finalidade da resolución é o establecemento das bases reguladoras das subvencións destinadas a cofinanciar programacións culturais realizadas por entidades locais polas cales discorren os diferentes Camiños de Santiago para contribuír á promoción das artes escénicas e musicais, e aprobar a súa convocatoria para o ano 2024.
Terceiro. Bases reguladoras
Resolución do 2 de febreiro de 2024 pola que se establecen as bases reguladoras das subvencións, en réxime de concorrencia non competitiva, para o programa Cultura no Camiño, de cara ao fomento das artes escénicas e musicais nos concellos da Comunidade Autónoma de Galicia polos cales discorren os diferentes Camiños de Santiago, e se convocan para o ano 2024 (código de procedemento CT302B).
Cuarto. Importe
O financiamento destas axudas realizarase, en todo caso, en función das dispoñibilidades orzamentarias. Destinarase un crédito global de 250.000 euros da aplicación orzamentaria 10.A1.432B.760.0 do código de proxecto 2015-00003.
Quinto. Prazo de presentación de solicitudes
O prazo para presentar as solicitudes será dun mes, contado desde o día seguinte ao da publicación da correspondente convocatoria no
Diario Oficial de Galicia
.
Santiago de Compostela, 2 de febreiro de 2023
RESOLUCIÓN do 8 de febreiro de 2024, da Subdirección Xeral de Plans e Programas da Secretaría Xeral para o Deporte, pola que se fan públicas as listaxes de solicitudes suxeitas a emenda, as solicitudes inadmitidas e as solicitudes admitidas, presentadas ao abeiro da Orde do 4 de decembro de 2023, pola que se establecen as bases reguladoras para a concesión de subvencións, en réxime de concorrencia competitiva, a clubs deportivos, sociedades anónimas deportivas, seccións deportivas e núcleos de adestramento deportivo especializado de Galicia para o desenvolvemento de actividades deportivas, e se convoca para o ano 2024 (código de procedemento PR945C).
Vicepresidencia Primeira e Consellería de Presidencia, Xustiza e Deportes — III. Outras disposicións — 19/02/2024

De conformidade co disposto no artigo 6 das bases recollidas na Orde do 4 de decembro de 2023 pola que se establecen as bases reguladoras para a concesión de subvencións, en réxime de concorrencia competitiva, a clubs deportivos, sociedades anónimas deportivas, seccións deportivas e núcleos de adestramento deportivo especializado de Galicia para o desenvolvemento de actividades deportivas, e se convoca para o ano 2024 (DOG núm. 237, do 15 de decembro de 2023), tras seren recibidas as solicitudes nos correspondentes servizos provinciais de deportes e, rematada a fase de revisión da documentación achegada e de comprobación do grao de cumprimento dos requisitos establecidos na dita resolución, esta Subdirección Xeral de Plans e Programas,
Primeiro. Publicar a listaxe de solicitudes da liña de actuación I provisionalmente inadmitidas e o motivo. Tal relación vén recollida no anexo I desta resolución, ordenada alfabeticamente.
Segundo. Publicar a listaxe de solicitudes da liña de actuación I, que se deberán emendar polos motivos indicados. Tal relación vén recollida no anexo II desta resolución, ordenada alfabeticamente.
Terceiro. Publicar a listaxe de solicitudes da liña de actuación I admitidas para baremar. Tal relación vén recollida no anexo III desta resolución, ordenada alfabeticamente.
Cuarto. Publicar a listaxe de solicitudes da liña de actuación II admitidas e inadmitidas. Tal relación vén recollida no anexo IV desta resolución.
Quinto. Estas listaxes exporanse tamén nos taboleiros de anuncios dos servizos provinciais e da Secretaría Xeral para o Deporte, así como na páxina web http://deporte.xunta.gal/
Sexto. Os interesados poderán formular reclamacións, emendar erros e falta de documentación nun prazo de dez (10) días hábiles, contados desde o día seguinte ao da publicación desta resolución no
Diario Oficial de Galicia
. Transcorrido este prazo sen que se emenden as deficiencias, considerarase que o interesado desiste da súa petición, de conformidade co establecido no artigo 68 da Lei 39/2015, do 1 de outubro, do procedemento administrativo común das administracións públicas, e logo da correspondente resolución, nos termos previstos no artigo 21 da dita lei.
Santiago de Compostela, 8 de febreiro de 2024
En motivo da emenda:
a) Admitidas:
b) Inadmitidas:
RESOLUCIÓN do 18 de xaneiro de 2024 pola que se dá publicidade dos convenios de colaboración subscritos no terceiro cuadrimestre do ano 2023.
Augas de Galicia — III. Outras disposicións — 01/02/2024

O artigo 15 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro) establece que cada consellería ou entidade, deberá publicar cuadrimestralmente no
Diario Oficial de Galicia
unha relación dos convenios de colaboración asinados no cuadrimestre anterior.
Polo que antecede, en virtude das facultades que teño concedidas,
Facer pública a relación dos convenios subscritos por Augas de Galicia durante o terceiro cuadrimestre do ano 2023, que se incorpora como anexo a esta resolución.
Santiago de Compostela, 18 de xaneiro de 2024
RESOLUCIÓN do 18 de xaneiro de 2024, da Secretaría Xeral de Apoio ao Emprego, Traballo Autónomo e Economía Social, pola que se lles dá publicidade ás subvencións concedidas ao abeiro da Orde do 9 de xaneiro de 2023 pola que se establecen as bases reguladoras para a concesión, en réxime de concorrencia non competitiva, das subvencións para o fomento do emprendemento en economía social (programa Aprol-Economía social) e se convocan para o ano 2023 (códigos de procedemento TR802G e TR802J) (Diario Oficial de Galicia número 29, do 10 de febreiro).
Consellería de Promoción do Emprego e Igualdade — III. Outras disposicións — 01/02/2024

En cumprimento do disposto no artigo 12.1 da Orde do 9 de xaneiro de 2023 pola que se establecen as bases reguladoras para a concesión, en réxime de concorrencia non competitiva, das subvencións para o fomento do emprendemento en economía social (programa Aprol-Economía social) e se convocan para o ano 2023 (códigos de procedemento TR802G e TR802J) (DOG núm. 29, do 10 de febreiro) resolvo que se proceda á publicación das subvencións concedidas que se indican no anexo, cun importe total de 5.152.909,76 euros, con cargo ás aplicacións 11.30.324C.470.0 e 11.30.324C.470.1 dos orzamentos xerais da Comunidade Autónoma de Galicia para o exercicio 2023.
Santiago de Compostela, 18 de xaneiro de 2024
Programa I: fomento do emprego en cooperativas e sociedades laborais.
Aplicación: 11.30.324C.470.0.
Programa II: fomento do acceso á condición de persoa socia.
Aplicación: 11.30.324C.470.1.
RESOLUCIÓN do 18 de xaneiro de 2024, da Secretaría Xeral de Apoio ao Emprego, Traballo Autónomo e Economía Social, pola que se dá publicidade ás subvencións concedidas ao abeiro da Orde do 9 de maio de 2023 pola que se establecen as bases reguladoras das subvencións para o apoio á consolidación das entidades da economía social de Galicia, Bono consolida economía social, e se procede á súa convocatoria para a anualidade de 2023 (código de procedemento TR802L).
Consellería de Promoción do Emprego e Igualdade — III. Outras disposicións — 01/02/2024

En cumprimento do disposto no artigo 15.1 da Orde do 9 de maio de 2023 pola que se establecen as bases reguladoras das subvencións para o apoio á consolidación das entidades da economía social de Galicia, Bono consolida economía social, e se procede á súa convocatoria para a anualidade de 2023 (código de procedemento TR802L) (DOG núm. 102, do 31 de maio), resolvo que se proceda á publicación das subvencións concedidas que se indican no anexo, cun importe total de 1.583.772,27 euros, con cargo ás aplicacións 11.30.324C.470.9, 11.30.324C.481.9, 11.30.324C.770.9 e 11.30.324C.781.9 dos orzamentos xerais da Comunidade Autónoma de Galicia para o exercicio 2023.
Santiago de Compostela, 18 de xaneiro de 2024
EXTRACTO da Orde do 29 de decembro de 2023 pola que se establecen as bases reguladoras para a concesión, en réxime de concorrencia non competitiva, das subvencións para o fomento do emprendemento en economía social (programa Aprol-Economía social) e se convocan para o ano 2024 (códigos de procedemento TR802G e TR802J).
Consellería de Promoción do Emprego e Igualdade — III. Outras disposicións — 01/02/2024

BDNS (Identif.): 734524.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans).
Primeiro.
Entidades beneficiarias
As cooperativas e sociedades laborais, para o programa I, e as persoas desempregadas, socias ou traballadoras de cooperativas ou sociedades laborais ou doutras empresas que se transformen nestas, para o programa II.
Segundo.
Obxecto e finalidade
Fomentar a incorporación de persoas desempregadas e persoas traballadoras temporais a cooperativas e sociedades laborais a través dos seguintes programas:
Programa I: dirixido a fomentar a incorporación, como persoas socias traballadoras ou de traballo de cooperativas ou sociedades laborais, de persoas desempregadas, persoas traballadoras con carácter temporal e de persoas socias a proba.
Programa II: dirixido a fomentar o acceso á condición de persoas socias traballadoras ou de traballo de cooperativas ou de sociedades laborais, así como o fomento do acceso de persoas emprendedoras por conta propia á condición de socias de cooperativas, a través do financiamento das achegas económicas ao capital social.
Terceiro.
Bases reguladoras
Orde do 29 de decembro de 2023 pola que se establecen as bases reguladoras para a concesión, en réxime de concorrencia non competitiva, das subvencións para o fomento do emprendemento en economía social (programa Aprol-Economía social) e se convocan para o ano 2024 (códigos de procedemento TR802G e TR802J).
Cuarto.
Contía
O orzamento total ascende a cinco millóns de euros (5.000.000,00 €) e a distribución inicial de créditos por programas é a seguinte:
– Programa I: 2.800.000,00 €.
– Programa II: 2.200.000,00 €.
Quinto.
Prazo de presentación de solicitudes
O prazo de presentación de solicitudes comezará a partir do día seguinte ao da publicación desta orde no
Diario Oficial de Galicia
e finalizará o 16 de setembro de 2024, agás que se produza o suposto de esgotamento do crédito.
Sexto.
Outros datos
Os incentivos a que se refire esta convocatoria están sometidos ao réxime de axudas
de minimis
, polo que non poderán exceder os límites cuantitativos establecidos nos regulamentos da Comisión (UE) nº 2023/2831, 1408/2013 ou 717/2014, segundo proceda.
Santiago de Compostela, 29 de decembro de 2023
RESOLUCIÓN do 17 de xaneiro de 2024 pola que se dá publicidade da prórroga da vixencia da encarga á empresa pública Empresa de Transformación Agraria, S.A., S.M.E., M.P. (Tragsa), como medio propio personificado, da execución da obra de reforma da zona de consultas externas do Hospital Comarcal de Valdeorras (Ourense).
Consellería de Sanidade — III. Outras disposicións — 01/02/2024

De conformidade co previsto no artigo 8 da Lei 19/2013, do 9 de setembro, de transparencia, acceso á información pública e bo goberno, e no artigo 16 da Lei 1/2016, do 18 de xaneiro, de transparencia e bo goberno, dáse publicidade da prórroga que presenta as seguintes características:
I. Mediante a Resolución do 19 de xullo de 2022 (feita pública no DOG nº 155, do 17 de agosto), encargóuselle á empresa pública Empresa de Transformación Agraria, S.A., S.M.E., M.P. (Tragsa), como medio propio personificado e servizo técnico, a execución da obra de reforma da zona de consultas externas do Hospital Comarcal de Valdeorras (Ourense).
II. Por escrito do 5 de xullo de 2023, asinado polo representante de Tragsa e polos directores de obra e de execución, solicitouse unha prórroga ata o 31 de decembro de 2023, debido á necesidade de realizar unha modificación do proxecto inicial para implementar as modificacións necesarias para que a fase 1 e a fase 2 da encarga conten con instalacións de electricidade, iluminación, megafonía, climatización, detección de incendios, voz e datos que se axusten ás necesidades actuais do hospital e á normativa vixente, modificación que ineludiblemente alterou os prazos de execución das obras.
III. Mediante a Resolución do 18 de xullo de 2023 prorrogouse a dita encarga ata o 31 de decembro de 2023.
IV. Con data do 13 de decembro de 2023 dítase resolución pola que se autoriza a redacción da modificación.
V. Con data do 13 de decembro de 2023 foi presentado ante o Servizo Galego de Saúde o proxecto modificado, estando pendente de aprobación.
VI. A través do escrito do 18 de decembro de 2023, asinado polo representante de Tragsa e polos directores de obra e de execución, solicítase unha prórroga de 31 días no prazo de execución, ata o 31 de xaneiro de 2024, e ata a aprobación da modificación e concesión de prórroga definitiva, ata o 30 de xuño de 2024.
VII. En vista destas circunstancias, a Resolución do 28 de decembro de 2023 prorroga ata o vindeiro 30 de xuño de 2024 a vixencia da encarga á empresa pública Empresa de Transformación Agraria, S.A., S.M.E., M.P. (Tragsa), como medio propio personificado e servizo técnico, da execución da obra de reforma da zona de consultas externas do Hospital Comarcal de Valdeorras (Ourense), e mantén inalteradas o resto das condicións previstas para a encarga na Resolución do 19 de xullo de 2022.
Santiago de Compostela, 17 de xaneiro de 2024
ORDE do 16 de xaneiro de 2024 pola que se modifica a autorización do CPR Plurilingüe Apóstol Santiago para engadir unha unidade de educación especial.
Consellería de Cultura, Educación, Formación Profesional e Universidades — III. Outras disposicións — 01/02/2024

A persoa representante da titularidade do centro privado (CPR) Plurilingüe Apóstol Santiago de Vigo solicita a modificación da autorización para engadir aos estudos do centro unha unidade de educación especial.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1.
Modificación da autorización
Modificar a autorización do CPR Plurilingüe Apóstol Santiago e ampliar unha unidade de educación especial, o centro configurado queda como se sinala a seguir:
Denominación xenérica: CPR Plurilingüe Apóstol Santiago.
Denominación específica: Colexio Apóstol Santiago.
Código do centro: 36010903.
Enderezo: avda. Sanjurjo Badía núm. 79.
Código postal: 36207.
Localidade: Vigo.
Concello: Vigo.
Provincia: Pontevedra.
Titular: Compañía de Jesús Provincia de España.
Representante: Benigno Álvarez Lago.
Composición resultante:
Educación especial: 1 unidade.
Artigo 2.
Inicio da actividade
Para a posta en funcionamento da unidade que se autoriza, a Xefatura Territorial de Pontevedra da Consellería de Cultura, Educación, Formación Profesional e Universidades, logo do informe do Servizo Territorial de Inspección Educativa, aprobará expresamente a relación de persoal que impartirá docencia.
Artigo 3.
Inscrición no Rexistro de Centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 4.
Revisión da autorización
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Disposición derradeira primeira. Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 16 de xaneiro de 2024
CORRECCIÓN DE ERROS. Resolución do 24 de novembro de 2023 pola que se ordena a publicación do Acordo do Consello da Xunta de Galicia do 23 de novembro de 2023 polo que se aproba a modificación da relación de postos de traballo da Consellería de Sanidade e do Servizo Galego de Saúde.
Consellería de Facenda e Administración Pública — III. Outras disposicións — 01/02/2024

Advertido erro na Resolución do 24 de novembro de 2023, publicada no DOG núm. 231, do martes 5 de decembro de 2023, é necesario facer a oportuna corrección:
Na páxina 67081, na epígrafe de creacións, na columna de código do posto, onde di: «CS.A02.00.004.15770.018», debe dicir: «CS.A99.10.102.15770.008», polo que xa non dependerá da «S.X. DE INSPECCIÓN DE SERVIZOS SANITARIOS» senón que pasaría a encadrarse nos servizos periféricos, dependendo do centro de destino «INSPECCIÓN SANITARIA (SANTIAGO DE COMPOSTELA)».
ORDE do 24 de xaneiro de 2024 pola que se dispón o cesamento dun vogal no Consello de Administración da Autoridade Portuaria de Marín e Ría de Pontevedra.
Consellería do Mar — II. Autoridades e persoal — 02/02/2024

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída,
O cesamento de Luis Álvarez López como vogal no Consello de Administración da Autoridade Portuaria de Marín e Ría de Pontevedra, en representación da organización sindical Sindicato Profesional de Policías Locais e Bombeiros (SPPLB), agradecéndolle os servizos prestados.
Santiago de Compostela, 24 de xaneiro de 2024
RESOLUCIÓN do 25 de xaneiro de 2024 pola que se aproba a concesión da bolsa destinada á formación en prácticas en materia de comunicación escrita, edición e asesoramento, corrección lingüística e tradución.
Valedor do Pobo — III. Outras disposicións — 05/02/2024

Vista a proposta formulada polo presidente da Comisión nomeada para a concesión da bolsa destinada á formación en prácticas en materia de comunicación escrita, edición e asesoramento, corrección lingüística e tradución nesta institución, convocada pola Resolución do 23 de outubro de 2023 (DOG núm. 207, do 31 de outubro),
Primeiro. Concederlle a bolsa destinada á formación en prácticas en materia de comunicación escrita, edición e asesoramento, corrección lingüística e tradución no organismo Valedor do Pobo á persoa aspirante que figura no anexo I, por obter a maior puntuación de conformidade cos criterios de valoración fixados na base novena da Resolución do 23 de outubro de 2023.
De conformidade coa base décimo segunda da convocatoria, a persoa seleccionada deberá incorporarse para o desenvolvemento dos labores de formación práctica dentro dos sete (7) días naturais seguintes ao da publicación desta resolución no
Diario Oficial de Galicia.
Se transcorrido o dito prazo a incorporación da persoa seleccionada non se produce, a bolsa poderase entender rexeitada, salvo causa xustificativa.
Se a bolsa resulta rexeitada ou queda vacante en período de vixencia, a valedora do Pobo proporá as persoas suplentes, na orde en que resultasen, para a concesión da bolsa durante o tempo que reste respecto do inicialmente previsto.
Segundo. Facer pública a resolución definitiva de concesión da bolsa e a relación complementaria de suplentes (anexo II), de conformidade coa base décimo primeira da convocatoria.
Terceiro. Excluír do procedemento de concesión da bolsa as persoas aspirantes que figuran no anexo III ao non quedar acreditado o cumprimento do requisito de titulación requirido na base segunda da convocatoria para optar á concesión da bolsa en cuestión.
Cuarto. A presente resolución entrará en vigor o día seguinte ao da súa publicación no
Diario Oficial de Galicia
e na páxina web do organismo Valedor do Pobo.
Contra esta resolución, que pon fin á vía administrativa, as persoas interesadas poderán interpor recurso contencioso-administrativo de conformidade co establecido nos artigos 8, 14 e 46 da Lei 29/1998, do 13 de xullo, reguladora da xurisdición contencioso-administrativa. Potestativamente, e con carácter previo, poderase interpor recurso de reposición, ante este mesmo órgano, nos termos dos artigos 123 e 124 da Lei 39/2015, do 1 de outubro, do procedemento administrativo común das administracións públicas.
Santiago de Compostela, 25 de xaneiro de 2024
RESOLUCIÓN do 11 de xaneiro de 2024 pola que se dá publicidade aos convenios de colaboración subscritos no terceiro cuadrimestre do ano 2023.
Consello da Cultura Galega — III. Outras disposicións — 02/02/2024

Para os efectos previstos no artigo 1 da Lei 16/2016, do 18 de xaneiro, de transparencia e bo goberno, acórdase darlle publicidade aos convenios de colaboración subscritos polo Consello da Cultura Galega, no terceiro cuadrimestre do ano 2023, os cales se relacionan no anexo a esta resolución.
Santiago de Compostela, 11 de xaneiro de 2024
RESOLUCIÓN do 24 de xaneiro de 2024, da Secretaría Xeral Técnica da Consellería de Sanidade, pola que se dá publicidade aos convenios de colaboración subscritos por esta consellería e polo Servizo Galego de Saúde no terceiro cuadrimestre do ano 2023.
Consellería de Sanidade — III. Outras disposicións — 05/02/2024

O artigo 15.2 da Lei 1/2016, do 18 de xaneiro, de transparencia e bo goberno, impón a cada Consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para cumprir esa obriga, por medio da presente resolución dáse publicidade á relación dos convenios subscritos pola Consellería de Sanidade e polo Servizo Galego de Saúde no terceiro cuadrimestre do ano 2023, que se incorpora como anexo a esta resolución.
Santiago de Compostela, 24 de xaneiro de 2024
EXTRACTO da Orde do 16 de xaneiro de 2024 pola que se establecen as bases reguladoras das axudas destinadas á creación e/ou funcionamento de gabinetes técnicos en materia de igualdade laboral e de oportunidades e contra a fenda salarial, e se procede á súa convocatoria na Comunidade Autónoma de Galicia no exercicio de 2024 (código de procedemento TR807J).
Consellería de Promoción do Emprego e Igualdade — III. Outras disposicións — 05/02/2024

BDNS (Identif.): 742152.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index).
Primeiro.
Beneficiarias
As asociacións empresariais intersectoriais no ámbito da Comunidade Autónoma de Galicia constituídas ao abeiro da Lei 19/1977, do 2 de agosto, sobre regulación do dereito de asociación sindical.
As organizacións sindicais intersectoriais, no ámbito da Comunidade Autónoma de Galicia, constituídas ao abeiro da Lei orgánica 11/1985, do 2 de agosto, de liberdade sindical.
Segundo.
Obxecto
Esta orde ten por obxecto o establecemento das bases reguladoras e a convocatoria para o ano 2024 da concesión de subvencións, pola Consellería de Promoción do Emprego e Igualdade, Dirección Xeral de Relacións Laborais, mediante o réxime de concorrencia competitiva co fin de subvencionar a creación e/ou funcionamento de gabinetes técnicos en materia de igualdade laboral e de oportunidades e contra a fenda salarial (código de procedemento TR807J).
Terceiro.
Bases reguladoras
Orde do 16 de xaneiro de 2024 pola que se establecen as bases reguladoras das axudas destinadas á creación e/ou funcionamento de gabinetes técnicos en materia de igualdade laboral e de oportunidades e contra a fenda salarial, e se procede á súa convocatoria na Comunidade Autónoma de Galicia no exercicio de 2024 (código de procedemento TR807J).
Cuarto.
Importe
Cóntase cun orzamento de 400.000 euros con cargo á aplicación orzamentaria 13.40.324A.480.6, código de proxecto 2019 00016 que se distribuirá do seguinte xeito: o 50 % para as asociacións empresarias e o 50 % restante para as organizacións sindicais intersectoriais
Quinta.
Prazo de presentación de solicitudes
O prazo de presentación de solicitudes será dun mes contado a partir do día seguinte ao da data de publicación desta orde no
Diario Oficial de Galicia
.
Santiago de Compostela, 16 de xaneiro de 2024
RESOLUCIÓN do 19 de xaneiro de 2024, da Secretaría Xeral Técnica da Consellería do Medio Rural, pola que se dá publicidade dos convenios de colaboración subscritos no terceiro cuadrimestre do ano 2023.
Consellería do Medio Rural — III. Outras disposicións — 02/02/2024

O artigo 15 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro), impón a cada consellería da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Artigo 1
Dar publicidade á relación dos convenios subscritos pola Consellería do Medio Rural nos meses de setembro, outubro, novembro e decembro, que se incorpora como anexo I a esta resolución.
Artigo 2
Para os efectos de completar a Resolución da Secretaría Xeral Técnica da Consellería do Medio Rural, do 28 de setembro de 2023, pola que se dá publicidade aos convenios de colaboración subscritos no segundo cuadrimestre do ano 2023 (DOG núm. 196, do 16 de outubro), dáse publicidade das addendas pendentes de publicar subscritas no segundo cuadrimestre de 2023 e que se incorporan como anexo II a esta resolución.
Santiago de Compostela, 19 de xaneiro de 2024
DECRETO 14/2024, do 18 de xaneiro, polo que se aproba o cambio de titularidade a prol do Concello de Meis da estrada provincial EP-9401 desde o punto quilométrico 0+000 ao punto quilométrico 0+320.
Consellería de Infraestruturas e Mobilidade — III. Outras disposicións — 02/02/2024

Segundo o artigo 9.4 da Lei 8/2013, do 28 de xuño, de estradas de Galicia, os cambios de titularidade das estradas ou treitos destas, cando non se trate de travesías urbanas ou treitos delas que estean incluídos no inventario de travesías da súa Administración titular, deberán ser aprobados mediante decreto da Xunta de Galicia, por proposta da consellería competente en materia de estradas e logo do acordo entre as administracións afectadas.
Por outra banda, a citada Lei de estradas dispón no artigo 9.7 que os cambios de titularidade poderán abranguer estradas, treitos delas, elementos funcionais e/ou espazos da zona de dominio público adxacente.
A Deputación Provincial de Pontevedra, na sesión ordinaria do día 29 de setembro de 2023, acordou o cambio de titularidade a prol do Concello de Meis da estrada provincial EP-9401, desde o p.q. 0+000 ao p.q. 0+320.
O convenio asinado entre concello e deputación para a execución do proxecto denominado Mellora da mobilidade peonil na EP-9401 Travesía de Meis-San Salvador-enlace autovía AG-41, do p.q. 0+000 ao p.q. 0+320, ten o carácter de solicitude de inicio do procedemento de transferencia ao concello.
A Axencia Galega de Infraestruturas, de acordo co informe emitido polo servizo competente, formulou a proposta favorable á transferencia de titularidade do treito que se define no artigo 1.
De conformidade co anteriormente exposto, por proposta da conselleira de Infraestruturas e Mobilidade, logo de deliberación do Consello da Xunta de Galicia na súa reunión do día dezaoito de xaneiro de dous mil vinte e catro,
Artigo 1
Aprobar o cambio de titularidade a prol do Concello de Meis da estrada EP-9401 Travesía de Meis-San Salvador-enlace coa autovía AG-41:
Artigo 2
De acordo co establecido no artigo 9.6 da Lei 8/2013, do 28 de xuño, de estradas de Galicia, o cambio de titularidade será efectivo o día seguinte ao da publicación deste decreto no
Diario Oficial de Galicia
.
A entrega dos bens formalizarase coa sinatura da correspondente acta de entrega entre concello e deputación no prazo dos tres meses seguintes a esta publicación.
Artigo 3
Correspóndenlle ao Concello de Meis, a partir da formalización da entrega, todas as actividades de xestión, mantemento, conservación e explotación, así como o exercicio das funcións de disciplina viaria e calquera outra que puidese corresponderlle como nova Administración titular.
Disposición derradeira
Este decreto producirá efectos desde o día seguinte ao da súa publicación no
Diario Oficial de Galicia
.
Santiago de Compostela, dezaoito de xaneiro de dous mil vinte e catro
ORDE do 23 de xaneiro de 2024 pola que se modifica a autorización do centro privado plurilingüe Landro, de Viveiro (Lugo).
Consellería de Cultura, Educación, Formación Profesional e Universidades — III. Outras disposicións — 02/02/2024

A titularidade do centro privado (CPR) plurilingüe Landro, de Viveiro, solicita a autorización de 1 unidade de educación especial.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1. Modificación da autorización
Modificar a autorización e autorizar 1 unidade de educación especial, no centro que se sinala a seguir:
Denominación xenérica: centro privado (CPR) plurilingüe.
Denominación específica: Landro.
Código do centro: 27013624.
Domicilio: rúa Nicolás Cora, 60.
Localidade: Viveiro.
Concello: 27850 Viveiro.
Provincia: Lugo.
Titular: Sociedad Cooperativa Limitada Colegio Landro.
Composición resultante:
Educación infantil: 3 unidades.
Educación primaria: 6 unidades.
Educación especial: 1 unidade.
Artigo 2. Inicio da actividade
Para a posta en funcionamento da unidade que se autoriza, a Xefatura Territorial da Consellería de Cultura, Educación, Formación Profesional e Universidades de Lugo, logo do informe do Servizo Territorial de Inspección Educativa, aprobará expresamente a relación de persoal que impartirá docencia.
Artigo 3. Inscrición no Rexistro de Centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 4. Revisión da autorización
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Disposición derradeira primeira. Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda. Entrada en vigor
Esta orde entrará en vigor o día seguinte ao da súa publicación no
Diario Oficial de Galicia.
Santiago de Compostela, 23 de xaneiro de 2024
RESOLUCIÓN do 17 de xaneiro de 2024, da Secretaría Xeral Técnica da Consellería de Promoción do Emprego e Igualdade, pola que se dá publicidade dos convenios de colaboración subscritos no terceiro cuadrimestre do ano 2023.
Consellería de Promoción do Emprego e Igualdade — III. Outras disposicións — 02/02/2024

O artigo 15.2 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro), imponlle a cada consellería da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Dar publicidade da relación dos convenios subscritos pola Consellería de Promoción do Emprego e Igualdade nos meses de setembro a decembro de 2023, que se incorpora como anexo a esta resolución.
Santiago de Compostela, 17 de xaneiro de 2024
EXTRACTO da Resolución do 29 de decembro de 2023, da Secretaría Xeral da Emigración, pola que se aproban as bases reguladoras para a concesión, en réxime de concorrencia non competitiva, de subvencións para promover o autoemprego e a actividade emprendedora na Comunidade Autónoma galega das persoas emigrantes galegas retornadas, e se procede á súa convocatoria no ano 2024 (código do procedemento PR937A).
Presidencia da Xunta de Galicia — III. Outras disposicións — 02/02/2024

BDNS (Identif.): 741631.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas beneficiarias
Poderán ser beneficiarias destas subvencións as seguintes persoas que, residindo fóra de España, se establezan na Comunidade Autónoma galega:
1. As persoas galegas e nacidas en Galicia.
2. Os/as cónxuxes ou persoas con unión análoga á conxugal e os/as descendentes por consanguinidade das persoas galegas e nacidas en Galicia.
Segundo. Obxecto
Esta resolución ten por obxecto establecer as bases que regularán o procedemento de concesión, en réxime de concorrencia non competitiva, de subvencións para promover o autoemprego e a actividade emprendedora na Comunidade Autónoma galega das persoas emigrantes galegas retornadas que se establezan como persoas traballadoras autónomas ou por conta propia (código de procedemento PR937A).
Terceiro. Bases reguladoras
Resolución do 29 de decembro de 2023, da Secretaría Xeral da Emigración, pola que se aproban as bases reguladoras para a concesión, en réxime de concorrencia non competitiva, de subvencións para promover o autoemprego e a actividade emprendedora na Comunidade Autónoma galega das persoas emigrantes galegas retornadas, e se procede á súa convocatoria no ano 2024 (código de procedemento PR937A).
Cuarto. Importe
Para a concesión destas subvencións destinarase un crédito dun millón de euros (1.000.000 €) con cargo á aplicación orzamentaria 04.30.312C.470.0 dos orzamentos xerais da Comunidade Autónoma de Galicia para o ano 2024.
Este importe poderá ser ampliado nos casos establecidos no artigo 31.2 da Lei 9/2007, do 13 de xuño, de subvencións de Galicia, e no artigo 30.2 do Decreto 11/2009, do 8 de xaneiro, polo que se aproba o seu regulamento, en función das maiores dispoñibilidades orzamentarias que se poidan producir na devandita aplicación e condicionado á declaración de dispoñibilidade do crédito e, se é o caso, logo de aprobación da modificación orzamentaria que proceda. Neste caso, publicarase a ampliación do crédito nos mesmos medios que a convocatoria, sen que tal publicidade implique a apertura do prazo para presentar novas solicitudes nin o inicio do novo cómputo de prazo para resolver.
Quinto. Prazo de presentación de solicitudes
O prazo de presentación de solicitudes comezará a partir do día seguinte ao da publicación desta resolución no
Diario Oficial de Galicia
e rematará o 30 de setembro de 2024.
Santiago de Compostela, 29 de decembro de 2023
RESOLUCIÓN do 19 de xaneiro de 2024, da Secretaría Xeral Técnica da Consellería de Infraestruturas e Mobilidade, pola que se dá publicidade aos convenios de colaboración subscritos por esta consellería no terceiro cuadrimestre de 2023.
Consellería de Infraestruturas e Mobilidade — III. Outras disposicións — 05/02/2024

Consonte o establecido no artigo 15 da Lei 1/2016, do 18 de xaneiro, de transparencia e bo goberno (
Diario Oficial de Galicia
núm. 30, do 15 de febreiro) procédese a publicar no
Diario Oficial de Galicia
unha relación dos convenios de colaboración subscritos no terceiro cuadrimestre do ano 2023.
En consecuencia, e para dar cumprimento a este mandato,
Artigo único. Darlle publicidade aos convenios subscritos pola Consellería de Infraestruturas e Mobilidade no terceiro cuadrimestre do ano 2023, que se incorporan como anexo a esta resolución.
Santiago de Compostela, 19 de xaneiro de 2024
EXTRACTO da Orde do 16 de xaneiro de 2024 pola que se establecen as bases reguladoras para a concesión de subvencións públicas destinadas ao financiamento do Programa Investigo, de contratación de persoas mozas demandantes de emprego na realización de iniciativas de investigación e innovación, e se realiza a súa convocatoria para o exercicio 2024 (código de procedemento TR349V).
Consellería de Promoción do Emprego e Igualdade — III. Outras disposicións — 06/02/2024

BDNS (Identif.): 742440.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Entidades beneficiarias
Poderán ter a condición de entidades beneficiarias da subvención as empresas pertencentes ao sector privado radicadas en Galicia que estean a investir na realización de iniciativas de investigación e innovación, incluídas as empresas cualificadas como iniciativas de emprego de base tecnolóxica atendendo ao previsto no Decreto 56/2007, do 15 de marzo, polo que se establece un programa de apoio ás iniciativas de emprego de base tecnolóxica (IEBT).
Segundo. Obxecto
Este programa ten por obxecto fixar as bases reguladoras e proceder á convocatoria pública en réxime de concorrencia non competitiva para o ano 2024 das subvencións do «Programa Investigo» (código de procedemento TR349V).
Terceiro. Bases reguladoras
Orde do 16 de xaneiro de 2024 pola que se establecen as bases reguladoras para a concesión de subvencións públicas, destinadas ao financiamento do Programa Investigo, de contratación de persoas mozas demandantes de emprego na realización de iniciativas de investigación e innovación, e se procede á súa convocatoria para o exercicio 2024 (código de procedemento TR349V).
Cuarto. Importe
Para a concesión destas axudas destínanse catro millóns oitocentos dezasete mil catrocentos euros (4.817.400 €).
Quinto. Prazo de presentación de solicitudes
O prazo de solicitude das axudas será dun mes que comezará a contar desde o día seguinte ao da publicación da convocatoria.
Santiago de Compostela, 16 de xaneiro de 2024
RESOLUCIÓN do 15 de xaneiro de 2024, da Dirección Xeral de Relacións Laborais, pola que se publican as axudas concedidas en virtude da Orde do 23 de outubro de 2023 pola que se establecen as bases reguladoras da concesión, en réxime de concorrencia competitiva, das axudas para a realización de actividades no ámbito de prevención de riscos laborais conforme a Lei 31/1995, do 8 de novembro, de prevención de riscos laborais, e se realiza a súa convocatoria na Comunidade Autónoma de Galicia nos exercicios 2023 e 2024 (código de procedemento TR852B).
Consellería de Promoción do Emprego e Igualdade — III. Outras disposicións — 06/02/2024

En cumprimento do disposto no artigo 15 da Lei 9/2007, do 13 de xuño, de subvencións de Galicia, e no artigo 22.5 da Orde do 23 de outubro de 2023, pola que se establecen as bases reguladoras da concesión, en réxime de concorrencia competitiva, das axudas para a realización de actividades no ámbito de prevención de riscos laborais conforme a Lei 31/1995, do 8 de novembro, de prevención de riscos laborais, e se procede a súa convocatoria na Comunidade Autónoma de Galicia nos exercicios 2023 e 2024, publícanse as subvencións concedidas en virtude da devandita orde para os anos 2023 e 2024.
As axudas teñen como obxecto subvencionar as accións recollidas no artigo 2 da orde de referencia, que establece como actuacións subvencionables as seguintes:
Na liña 1, cun importe total de 362.510,40 euros, accións de información e promoción do cumprimento da normativa, accións de asistencia técnica e accións de formación, de carácter intersectorial.
Na liña 2, cun importe total de 241.673,60 euros, accións de información e promoción do cumprimento da normativa e accións de formación, de carácter sectorial.
Norma reguladora: Orde do 23 de outubro de 2023 pola que se establecen as bases reguladoras da concesión, en réxime de concorrencia competitiva, das axudas para a realización de actividades no ámbito de prevención de riscos laborais conforme a Lei 31/1995, do 8 de novembro, de prevención de riscos laborais, e se procede á súa convocatoria na Comunidade Autónoma de Galicia nos exercicios 2023 e 2024 (
Diario Oficial de Galicia
número 207, do 31 de outubro).
Crédito orzamentario: 604.184,00 € (seiscentos catro mil cento oitenta e catro euros), recollido na aplicación orzamentaria 11.40.324A.481.1, código de proxecto 2023 00244, procedente de fondos finalistas do Estado.
Santiago de Compostela, 15 de xaneiro de 2024
Liña 1. Entidades beneficiarias.
Liña 2. Entidades beneficiarias.
CORRECCIÓN DE ERROS. Resolución do 23 de outubro de 2023, da Dirección Xeral de Relacións Laborais, pola que se dá publicidade das festas laborais de carácter local para o ano 2024, correspondentes aos concellos das catro provincias da Comunidade Autónoma de Galicia.
Consellería de Promoción do Emprego e Igualdade — III. Outras disposicións — 07/02/2024

Advertido un erro na devandita resolución, publicada no
Diario Oficial de Galicia
número 208, do 2 de novembro de 2023, é necesario facer a seguinte corrección:
No anexo II, provincia de Lugo, na páxina 60449, onde di: «42. Páramo, O: 13 de febreiro, Martes de Entroido, 10 de xuño, festas da Primavera», debe dicir: «42. Páramo, O: 13 de febreiro, Martes de Entroido, 7 de xuño, festas da Primavera».